Onnellisuuden mittareita ovat bruttokansantuote henkeä kohden, odotettavissa oleva terve elinikä, vapaus, anteliaisuus, sosiaalinen tuki ja korruptiosta vapaa hallinto sekä talouselämä.

Maailman onnellisimmat maat 1. Norja 2. Tanska 3. Islanti 4. Sveitsi 5. Suomi 6. Hollanti 7. Kanada 8. Uusi-Seelanti 9. Australia 10. Ruotsi Lähde: World Happiness Report 2017

Norja on maailman onnellisin maa, kertovat YK:n kestävän kehityksen tutkijat maanantaina julkaistussa raportissa. Norja syrjäyttää kärkipaikalta Tanskan, joka putoaa toiseksi.

Lue tästä, mitä norjalaiset kertovat onnellisuutensa saloista.

Myös muut Pohjoismaat sijoittuvat World Happiness Reportissa (siirryt toiseen palveluun) maailman kymmenen onnellisimman maan joukkoon. Islanti on sijalla kolme, Suomi sijalla viisi ja Ruotsi sijalla kymmenen. Ne pitävät siis viimevuotiset sijoituksensa.

Raportissa onnellisuuden mittareina käytettiin kuutta kriteeriä. Ne ovat bruttokansantuote henkeä kohden, odotettavissa oleva terve elinikä, vapaus, anteliaisuus, sosiaalinen tuki sekä korruptiosta vapaa hallinto ja talouselämä.

– Onnellisia maita ovat ne, joissa on terve tasapaino perinteisesti mitatun varallisuuden ja sosiaalisen pääoman välillä. Kansalaiset luottavat yhteiskuntaan ja hallitukseen. Lisäksi niissä on vähän epätasa-arvoa, sanoo YK:n perustaman kestävän kehityksen tutkijaryhmä SDSN:n johtaja Jeffrey Sachs.

Raportin häntäsijoja pitävät Etelä-Sudan, Liberia, Guinea, Togo, Ruanda, Tansania, Burundi ja Keski-Afrikan tasavalta.

Lähteet: Reuters, AP